b'\n_START_ARTICLE_\nPedro Gatmaitan\n_START_PARAGRAPH_\nSi Pedro Gatmaitan ay itinuturing na pinakamagaling na makata ng mga tulang liriko. Ang hindi makakalimutang katipunan ng kanyang mga tula na nalimbag noong 1912 ay ang Tungkos ng Alaala. Siya ang unang nakasulat ng tulang pasalaysay na Kasal._NEWLINE_Ang pagiging makata ni Gatmaitan ay minana niya sa kanyang ama na isang makatang taga-Bulacan. Sa kanyang ama niya natutuhan ang tungkol sa berso._NEWLINE_Ang mga tula niya ay higit na malalalim ang diwa at mapilosopiya._NEWLINE_Si Gatmaitan ang unang gumamit ng lalabing-animin at lalabingwaluhing pantig sa panuluan._NEWLINE_Bukod sa pagiging magaling na makata, naging mamamahayag, reporter at editor din si Gatmaitan ng babasahing Alitaptap.'